tartuNLP/wikipedia-smugri-20251201 huggingface dataset:
Bourboni maakond (Kansas)

Bourboni maakond on maakond Ameerika Ühendriikides Kansase osariigis.
2010. aastal elas maakonnas 15 173 inimest. Maakonna keskus ja suurim linn on Fort Scott (7976 elanikku). Suuremad asulad on veel Bronson (339) ja Uniontown (278).
Maakonna pindala on 1655 km², millest 4 km² moodustab veepindala.
Ajalugu.
Bourboni maakond moodustati 25. augustil 1855. Maakond on saanud nime Kentucky osariigis asuva Bourboni maakonna järgi.
Pille Jänes

Pille Jänes (sündinud 6. juulil 1965 Tallinnas) on eesti teatri- ja filmikunstnik.
Haridus.
Ta lõpetas 1983. aastal Tallinna 21. Keskkooli. Õppis aastatel 1984–1990 Eesti Kunstiakadeemias maali-teatridekoratsiooni eriala. Magistritöö kaitses ta 2007. aastal Tartu Ülikoolis semiootika ja kulturoloogia erialal.
Isiklikku.
Tema isa on arhitekt Peep Jänes ja õde on sisearhitekt Signe Stokas.
Ruhengeri

Ruhengeri on linn Rwandas Põhjaprovintsis ja see on Musanze ringkonna keskus. Vahel nimetatakse linna piirkonna järgi Musanzeks. Linn asub Burera ja Ruhondo järvede lähedal ning selle kaudu pääseb Vulkaanide rahvusparki riigi loodeosas, kus elavad mägigorillad.
2012. aastal hindas World Gazetteer Ruhengeri rahvaarvuks 132 145 inimest, 2013. aastal 139 781 inimest.
Rwanda kodusõda

Rwanda kodusõda oli laiaulatuslik kodusõda Rwandas Kesk-Aafrikas president Juvénal Habyarimana valitsuse ning mässulise Rwanda Patriootliku Rinde (Rwandan Patriotic Front, RPF) vahel. Sõda algas 1. oktoobril 1990, kui RPF Rwandasse tungis, ning lõppes ametlikult 4. augustil 1993, mil kirjutati alla Arusha rahulepe, mis kehtestas ühise valitsuse. 
Kodusõja põhjustajaks peetakse pikaajalisi erimeelsusi Rwanda elanikkonna hutu ja tutsi etniliste rühmade vahel. Aastatel 1959–1962 toimunud revolutsioon asendas tutsi monarhia hutude juhitud vabariigiga, sundides enam kui 336 000 tutsit otsima varjupaika naaberriikidest. Osa põgenikke asutas Ugandas RPF-i, millest Fred Rwigyema ja Paul Kagame juhtimisel sai 1980. aastate lõpuks lahinguvalmis armee.
Habyarimana tapmine 1994. aasta aprillis käivitas aga Rwanda genotsiidi, kus hinnanguliselt hukkus 800 000 inimest. Sõja ja genotsiidi põimunud põhjuste tõttu on mõned vaatlejad arvanud, et massilised tapmised olid vaid sõja jätk, mitte uus faas. RPF alustas taas rünnakut, saavutades lõpuks riigi üle kontrolli. Hutude eksiilvalitsus kasutas põgenikelaagreid naaberriikides, et destabiliseerida RPFi valitsust. RPF ja selle kontrolli all olevad mässulised osalesid Esimeses Kongo sõjas (1996–1997), mis viis omakorda Teises Kongo sõjas (1998–2003). Mõlemas püüdsid hutude väed Rwandas taas võimule tulla. Nii et ehkki kodusõda lõppes ametlikult 1993, dateerib osa allikaid selle lõpu 1994. aastasse, mil RPF vallutas Kigali, või 1996. aastasse, mil põgenikelaagrid laiali saadeti, mõne autori arvates kestab aga kodusõda tänini, kuna väiksemad mässuliste rühmad tegutsevad Rwanda piirialadel praegugi.
Kolkja vanausuliste muuseum

Kolkja vanausuliste muuseum (ka "Vene vanausuliste muuseum") on aastal 1998 asutatud muuseum, mis asub Peipsiääre vallas Kolkja asulas. Muuseumi asutaja ja ühtlasi selle omanik on Peipsiääre vald.
Muuseumis eksponeeritakse vanausuliste traditsioonilisi riideid, tarbeesemeid, käsitöid, tööriistu, fotosid, raamatuid ja muud. 
Vene vanausulised järgivad oma usulisi tavasid muutumatult juba üle 1000 aasta. Eestis on 11 vanausuliste kogudust ning liikmeid on umbes 15 000. Traditsiooniline vanausuliste elupaik on Peipsiveer – Mustvee, Kallaste, Kolkja, Kasepää, Varnja, Piirissaar, Berezje.
Harperi maakond

Harperi maakond on maakond Ameerika Ühendriikides Kansase osariigis.
2010. aastal elas maakonnas 6034 inimest. Maakonna keskus ja suurim linn on Anthony (2307 elanikku). Suuremad asulad on veel Harper (1511) ja Attica (616).
Maakonna pindala on 2080 km², millest 4 km² moodustab veepindala.
Ajalugu.
Harperi maakond moodustati 26. veebruaril 1867. Maakond on saanud nime Ameerika Ühendriikide kodusõja ohvitseri Marion Harperi järgi.
Harperi maakond (Oklahoma)

Harperi maakond ("Harper County") on maakond USA-s Oklahoma osariigis. Geograafilised koordinaadid on 36°78' N, 99°65' W.
Maakonna halduskeskus on Buffalo.
Maakonna pindala on 2696 km², millest 5 km² moodustab veepindala.
Elanike arv oli 2010. aasta rahvaloenduse järgi 3685. Aastal 2000 oli elanike arv 3562.
Ajalugu.
Harperi maakond moodustati 1907. aastal.
Township 1 (Harperi maakond)

Township 1 on vald ("township") Ameerika Ühendriikides Kansase osariigis Harperi maakonnas.
2010. aastal elas vallas 963 inimest. 2000. aastal elas 1000 inimest.
Valla pindala on 468,37 km², millest 0,58 km² moodustab veepindala.
Township 2 (Harperi maakond)

Township 2 on vald ("township") Ameerika Ühendriikides Kansase osariigis Harperi maakonnas.
2010. aastal elas vallas 115 inimest. 2000. aastal elas 144 inimest.
Valla pindala on 364,15 km², millest 0,85 km² moodustab veepindala.
Township 3 (Harperi maakond)

Township 3 on vald ("township") Ameerika Ühendriikides Kansase osariigis Harperi maakonnas.
2010. aastal elas vallas 300 inimest. 2000. aastal elas 394 inimest.
Valla pindala on 384,37 km², millest 1,69 km² moodustab veepindala.
Township 4 (Harperi maakond)

Township 4 on vald ("township") Ameerika Ühendriikides Kansase osariigis Harperi maakonnas.
2010. aastal elas vallas 220 inimest. 2000. aastal elas 232 inimest.
Valla pindala on 297,21 km², millest 0,19 km² moodustab veepindala.
Township 5 (Harperi maakond)

Township 5 on vald ("township") Ameerika Ühendriikides Kansase osariigis Harperi maakonnas.
2010. aastal elas vallas 412 inimest. 2000. aastal elas 463 inimest.
Valla pindala on 277,22 km², millest 0,43 km² moodustab veepindala.
Township 6 (Harperi maakond)

Township 6 on vald ("township") Ameerika Ühendriikides Kansase osariigis Harperi maakonnas.
2010. aastal elas vallas 282 inimest. 2000. aastal elas 296 inimest.
Valla pindala on 280,45 km², millest 0,17 km² moodustab veepindala.
Fondi

Fondi (ladinakeelne nimi "Fundi") on linnaks nimetatav omavalitsusüksus ("comune") Itaalias Lazio maakonnas Latina provintsis. Fondi sai linnaõigused vabariigi presidendi 1990. aasta 7. augusti dekreediga.
Fondi kõrgus merepinnast on 8 meetrit, asustustihedus keskmiselt inimest ruutkilomeetri kohta. 
Haldus.
Fondi piirneb järgmiste omavalitsusüksustega: Campodimele, Itri, Lenola, Monte San Biagio, Sperlonga, Terracina, Vallecorsa (FR).
Fondi halduspiirides asuvad järgmised asulad ja asumid: Cocuruzzo, Curtignano, Fasana, Gegni, Passignano, Querce, Rene, Rio Claro, Salto di Fondi, San Magno, San Raffaele, Sant'Andrea, Sant'Oliva, Selva Vetere, Vardito.
Loodus.
Omanimelisel tasandikul asuvat Fondit ümbritsevad kolmest küljest Aurunci ja Ausoni mäed. Kõrgeimad tipud on Fate mägi (1090 m) ja Calvilli mägi (1102 m). Mäenõlvadelt saab alguse üle 20 allika, Fondi tasandikul asub kolm järve (Fondi, Lungo ja San Puoto).
Fondi piirneb lõunas Türreeni mere Gaeta lahega. Umbes 13 km pikkune kallas Terracina ja Sperlonga vahel on liivane ja madal. Selge ilmaga paistavad merelt Ponza saared.
Ajalugu.
Fondi esmaasukateks olid auruncid, kellele järgnesid volskid. Esimene ajalooline viide "Fundi"le (linna antiikaegne nimi) pärineb neljandast aastasajast e.m.a., kui Fundile, koos Formiaga, anti Rooma kodakondsus ilma hääleõiguseta ("civitas sine suffragio"; Liviuse järgi aastal 338 eKr, Velleius Paterculuse järgi aastal 332 eKr). Täieliku kodakondsuse sai Fondi 188 eKr.
Keisririigi ajal läks osa Fundi maadest riigi omandusse. Võimalik, et põhjuseks olid Fundis sündinud Augustuse abikaasa ja Tiberiuse ema Livia Drusilla valdused.
Umbes poolel teel Roomast Napolisse asetseva Fondi tähtsust antiikajal tõstis ka aastal 312 eKr alustatud Appiuse tee rajamine.
 Peetri kirik, tuntud ka kui Peetri toomkirik (XII sajand)
 Santa Maria in Piazza kirik, tuntud ka kui Santa Maria Assunta kirik ("collegiata di Santa Maria Assunta", XV sajandi lõpp)
 Ehitatud 522. aastal Püha Magnuse auks, taasavatud pärast 2007. aasta restaureerimist
 Via Appia ääres asuv Santa Maria del Soccorso kirik rajati arvatavasti XIV sajandi lõpul
 Püha Dominicuse kirik
 Valitseja palee rajati 1466–1477; keskajal asus seal Fondi ülikool.
 Linna sümboliks saanud parunikastell, tuntud ka kui Fondi kastell, valmis kolmes järgus (XIII sajandi I pool, XIV sajandi algus, XV sajandi II pool)
 Latina ja Frosinone provintside piiril asub 1997. aastal asutatud Aurunci mägede rahvuspark.
 Fondi järv ja selle ümbrus on loodusmälestisena kaitse all alates 2006. aastast.
 2001. aastal loodusmälestisena arvele võetud ala pindala on 4 hektarit. Territooriumil asub märgala ja keskaegne veski.
Infrastruktuur.
Raudtee.
Fondit läbib Rooma-Formia-Napoli raudteeliin.
Township 1

Township 1 on vald ("Township") mitmes USA maakonnas.
Nemaha maakond

Nemaha maakond on maakond Ameerika Ühendriikides Kansase osariigi loodeosas.
2010. aastal elas maakonnas 10 178 inimest. Maakonna keskus on Seneca (1991 elanikku). Suurim linn on Sabetha (2571).
Maakonna pindala on 1863 km², millest 4 km² moodustab veepindala.
Ajalugu.
Nemaha maakond moodustati 25. augustil 1855. aastal. Maakond on saanud nime Nemaha jõe järgi.
Nemaha maakond (Nebraska)

Nemaha maakond ("Nemaha County") on maakond USA-s Nebraska osariigis. Geograafilised koordinaadid on 40°39' N, 95°85' W.
Maakonna halduskeskus ja suurim linn on Auburn.
Maakonna pindala on 1067 km², millest 8 km² moodustab veepindala.
Elanike arv oli 2010. aasta rahvaloenduse järgi 7248. Aastal 2000 oli elanike arv 7576.
Ajalugu.
Nemaha maakond moodustati 1855. aastal ning algselt sai maakonna halduskeskuseks Brownville. 1883 muudeti halduskeskuseks Auburn.
Hopkinsi maakond

Hopkinsi maakond ("Hopkins County") on maakond USA-s Kentucky osariigis. Geograafilised koordinaadid on 37°31' N, 87°54' W.
Maakonna halduskeskus on Madisonville.
Maakonna pindala on 1435 km², millest 10 km² moodustab veepindala.
Elanike arv oli 2010. aasta rahvaloenduse järgi 46 920. Aastal 2000 oli elanikke 46 519.
Ajalugu.
Hopkinsi maakond moodustati 9. detsembril 1806 Hendersoni maakonna osast. Maakond on nime saanud kindral Samuel Hopkinsi järgi.
Hopkinsi maakond (Texas)

Hopkinsi maakond ("Hopkins County") on maakond USA-s Texase osariigis. Geograafilised koordinaadid on 33°15' N, 95°56' W.
Maakonna halduskeskus on Sulphur Springs.
Maakonna pindala on 2054 km², millest 28 km² moodustab veepindala.
Elanike arv oli 2010. aasta rahvaloenduse järgi 35 161. 2000. aastal oli elanikke 31 960.
Ajalugu.
Hopkinsi maakond moodustati 1846. aastal Lamari ja Nacogdochesi maakonna osadest. Maakond on saanud nime David Hopkinsi järgi, kes oli üks esimesi asunikke selles piirkonnas.
Marduk (ansambel)

Marduk on 1990. aastal asutatud rootsi "black metal"-bänd. Esimene album anti välja 1991. aastal. Bändi nimi tuleneb Babüloni kaitsejumala nimest.
Rosita Raud

 
Rosita Raud (kuni 1984. aastani Rosita Muraškaitė; sündinud 15. septembril 1962 Vilniuses) on Eesti teatrikunstnik, aastast 2017 Eesti Noorsooteatri peakunstnik.
Haridus.
1982–1987 Leningradi Riiklik Teatri-, Muusika- ja Kinoinstituut, lavakujunduse eriala (nukuteatri kateeder)
Isiklikku.
Tema abikaasa on Rein Raud ning neil on kaks last: poeg Juhan (sünd. 1988) ja tütar Laura Liina (sünd. 1994).
2013. aasta Euroopa karikavõistlused mitmevõistluses

2013. aasta Euroopa karikavõistlused mitmevõistluses toimusid 29.–30. juunil järgmistes kohtades: 
Esimest korda liideti ühte meeste kümnevõistluse ja naiste seitsmevõistluse tulemused.
Daniel Kahneman

Daniel Kahneman (5. märts 1934 Tel Aviv – 27. märts 2024) oli juudi päritolu Ameerika Ühendriikide psühholoog, kes pälvis 2002. aastal Nobeli majandusauhinna.
Tema peamised uurimisvaldkonnad olid majanduspsühholoogia ja eksperimentaalne majandusteadus. Kuid ta tegi märkimisväärseid uurimusi ka muudes psühholoogia harudes, näiteks käitumisökonoomikas.
2011. aastal paigutas ajakiri Foreign Policy ta ülemaailmsete mõtlejate edetabelis 71. kohale.
Samal aastal ilmus tema raamat "Thinking, Fast and Slow", mis sai New York Timesi bestselleriks. Selle raamatu eestikeelne tõlge "Kiire ja aeglane mõtlemine" ilmus 2013. aastal kirjastuses Tänapäev.
Kahneman sündis Tel Avivis, lapsepõlve veetis Pariisis.
Isiklikku.
Ta oli abielus Anne Treismaniga, kes oli Princetoni Ülikooli psühholoogiaprofessor.
Nemo (täpsustus)

Nemo on ladinakeelne sõna, mis tähendab "eikeegi". See on andnud nime paljudele tegelastele kirjanduses ja filmis, samuti organisatsioonidele, ansamblitele jms.
Kolorimeetria

Kolorimeetria on värvilise ühendi lahuse kontsentratsiooni fotomeetriline määramine lahuse värvuse intensiivse põhjal. 
Värvilise komponendi kontsentratsiooni määramiseks tema lahuse värvuse intensiivsuse põhjal kasutatakse seadet, mida nimetatakse kolorimeetriks. Kolorimeetris kas võrreldakse uuritava ja teadaoleva kontsentratsiooniga lahuse värvuse intensiivsusi või mõõdetakse lahust läbiva valguse intensiivsuse vähenemist. 
Aine väikeste kontsentratsioonide korral (neil juhtudel kehtib Bouguer'-Lamberti-Beeri seadus) saab proovi kontsentratsiooni arvutada analüüsitavat ja võrdluslahust läbinud valguse intensiivsuste erinevusest.
Kui uuritav ühend ise lahusele värvust ei anna, siis lisatakse sobivat reaktiivi, mis moodustab määratava komponendiga värvilise ühendi. 
Kiire ja lihtne värviliste ühendite määramise meetod (kolorimeetria modifikatsioon) on mikrotsoonanalüüs paberil, kus analüüdi (proovi) ja standardi värvusreaktsioone analüüsitakse filterpaberile kantud mikrotsoonide värvuse intensiivsuste võrdlemisel.
Township 2

Township 2 on vald ("Township") mitmes USA maakonnas.
Township 3

Township 3 on vald ("Township") mitmes USA maakonnas.
Township 4

Township 4 on vald ("Township") mitmes USA maakonnas.
Township 5

Township 5 on vald ("Township") mitmes USA maakonnas.
Township 6

Township 6 on vald ("Township") mitmes USA maakonnas.
Township 7

Township 7 on vald ("Township") mitmes USA maakonnas.
Township 8

Township 8 on vald ("Township") mitmes USA maakonnas.
Township 9

Township 9 on vald ("Township") mitmes USA maakonnas.
Township 10

Township 10 on vald ("Township") mitmes USA maakonnas.
Township 11

Township 11 on vald ("Township") mitmes USA maakonnas.
Township 12

Township 12 on vald ("Township") mitmes USA maakonnas.
Township 13

Township 13 on vald ("Township") mitmes USA maakonnas.
Nicholase maakond

Nicholase maakond ("Nicholas County") on maakond USA-s Lääne-Virginia osariigis. Geograafilised koordinaadid on 38°29' N, 80°80' W.
Maakonna halduskeskus on Summersville.
Maakonna pindala on 1694 km², millest 16 km² moodustab veepindala.
Elanike arv oli 2010. aasta rahvaloenduse järgi 23 223. Aastal 2000 oli elanike arv 26 562.
Ajalugu.
Nicholase maakond moodustati 30. jaanuaril 1818 Kanawha ja Randolphi maakonna osadest. Maakond on saanud nime Virginia kuberneri Wilson Cary Nicholase järgi.
Nicholase maakond (Kentucky)

Nicholase maakond ("Nicholas County") on maakond USA-s Kentucky osariigis. Geograafilised koordinaadid on 38°34' N, 84°01' W.
Maakonna halduskeskus on Carlisle.
Maakonna pindala on 510 km², millest 1 km² moodustab veepindala.
Elanike arv oli 2010. aasta rahvaloenduse järgi 7135. Aastal 2000 oli elanikke 6813.
Ajalugu.
Nicholase maakond moodustati 18. detsembril 1799 Bourboni ja Masoni maakonna osadest. Maakond on nime saanud Kentucky justiitsministri George Nicholase järgi.
Oldhami maakond (Kentucky)

Oldhami maakond ("Oldham County") on maakond USA-s Kentucky osariigis. Geograafilised koordinaadid on 38°40' N, 85°44' W.
Maakonna halduskeskus on La Grange.
Maakonna pindala on 509 km², millest 19 km² moodustab veepindala.
Elanike arv oli 2010. aasta rahvaloenduse järgi 60 316. Aastal 2000 oli elanikke 46 178.
Ajalugu.
Oldhami maakond moodustati 15. detsembril 1823 Henry, Jeffersoni ja Shelby maakonna osadest 74. Kentucky maakonnana. Maakond on nime saanud Ameerika iseseisvussõjas võidelnud koloneli William Oldhami järgi.
Lemming (jumal)

Lemming on eesti pseudomütoloogia jahijumal.
Ta olevat elanud Palmse vallas Loobu jõe ääres Lemmingi-nimelises talus.
Oldhami maakond (Texas)

Oldhami maakond ("Oldham County") on maakond USA-s Texase osariigis. Geograafilised koordinaadid on 35°40' N, 102°60' W.
Maakonna halduskeskus on Vega.
Maakonna pindala on 3888 km², millest 3 km² moodustab veepindala.
Elanike arv oli 2010. aasta rahvaloenduse järgi 2052. Aastal 2000 oli seal 2185 elanikku.
Ajalugu.
Oldhami maakond moodustati 1876. aastal Bexari maakonna osast. Maakond on nime saanud Ameerika Riikide Konföderatsiooni senaatori Williamson Simpson Oldhami järgi. 
Algselt oli maakonna halduskeskus Tascosa. Linna ei läbinud raudtee, kuid uued linnad ja farmid tekkisid raudtee äärde, ning 1915. aastal asus Tascosas küll kohtumaja, kuid mitte ühtegi elanikku. Samal aastal sai uueks maakonna halduskeskuseks Vega.
Tamara Habicht

Tamara Habicht (30. juuli 1918 Orlov, Vjatka kubermang, Venemaa – 20. mai 2001) oli eesti etnograaf.
Aastatel 1945–1985 töötas ta Eesti Rahva Muuseumis.
Ta on uurinud taluehitisi.
Isiklikku.
Eesti meediategelane Jaan Habicht on tema poeg.
Kaalu Kirme

Kaalu Kirme (kuni 1940 Kaalu Krisel; 12. november 1928 Tallinn – 15. juuli 2020 Kärdla) oli eesti kunstiteadlane.
Ta lõpetas 1948. aastal Tallinna 10. Keskkooli ja 1954. aastal Eesti NSV Riikliku Kunstiinstituudi nahkehistöö erialal.
1965. aastal kaitses ta Tartu Riiklikus Ülikoolis kunstiteaduste kandidaadi väitekirja "Художественная обработка кожи в Эстонской ССР".
Aastatel 1965–1980 töötas ta Ajaloo Instituudis. 1980. aastast oli ta Tallinna Pedagoogilise Instituudi joonistuskateedri dotsent, 1992. aastast Tallinna Pedagoogikaülikooli kunstiajaloo professor ning jooniste- ja graafikakateedri juhataja, hiljem Tallinna Ülikooli emeriitprofessor.
Ta on uurinud Eesti rahvakunsti ajalugu, eriti ehete ajalugu.
Isiklikku.
Tema esimene abikaasa oli Aino Kirme (sündinud Rätsep), neil sündisid lapsed Andres, Kristjan, Tiina ja Jüri. Poeg Kristjan Kirme oli muusik ja Mahavoki algkoosseisu liige.
Tema teine abikaasa Maris Kirme on muusikateadlane.
Kalju Konsin

Kalju Konsin (26. jaanuaril 1929 – 31. jaanuar 2023) oli eesti zootehnik, etnograaf ja luuletaja. 
Ta lõpetas 1947. aastal Tartu 1. Keskkooli. Astus Tartu Riikliku Ülikooli põllumajandusteaduskonda ja pärast selle reorganiseerimist jätkas õpinguid Eesti Põllumajanduse Akadeemias, mille lõpetas 1952. aastal zootehnikateaduskonna I lennuga. 1958. aastal kaitses Tallinnas põllumajandusteaduste kandidaadi teaduskraadi tööga "Беконный откорм свиней в Эстонской ССР на местных кормах". 
Aastatel 1960–1983 töötas ta Eesti NSV Riiklikus Etnograafiamuuseumis.
Aastatel 1984–1989 osales ta NSV Liidu Kunstide Akadeemia kujutavate kunstide teooria ja ajaloo uurimise instituudi töös. Ta on uurinud rahvakunsti, eriti tekstiili ja naiste käsitööd. 
Konsiniga hüvastijätmine toimus 6. aprillil 2023 Tartu Jaani kirikus ja tema tuhaurn sängitati seejärel Võnnu uuele kalmistule perekonna hauaplatsile.
Kesklainesaatja

Kesklainesaatja (inglise k. "medium wave transmitter") on kesklainel raadiosignaale edastav raadiosaatja.
Eesti Raadio lõpetas kesklainel saadete edastamise 1998. aasta suvel, pärast seda kasutasid kõik kohalikud raadiojaamad ligikaudu sajakilomeetrise leviga ultralühilaineala.
2000. aastal püstitas kristlik Pereraadio Tartu lähedale Kavastusse Euroopa kõrgeima kesklainesaatja (250 meetrit) venekeelse programmi edastamiseks.
Tiina Võti

Tiina Võti (18. veebruar 1919 Samara kubermang – 2007) oli eesti etnograaf.
Ta lõpetas aastal 1953 Tartu Riikliku Ülikooli.
Aastatel 1945–1974 töötas ta Eesti Rahva Muuseumis, aastatel 1975–1980 Tartu kunstimuuseumis.
Ta on uurinud eesti talutoa sisustust ja rahvakunsti (eriti meeste käsitööd).
Kesklaine

Kesklaine (MW, ingl k "Medium Wave") on osa raadiosageduste kesksagedusalast (MF, "Medium Frequency"), mida kasutatakse amplituudmodulatsiooniga ringhäälingus, raadionavigatsioonis ja raadiosides.
Ringhäälinguvastuvõtjad võimaldavad kesklainealas raadiosignaale vastu võtta Euroopas sagedusvahemikus 526,5 kHz kuni 1606,5 kHz
(lainepikkused vastavalt 187 m kuni 570 m) ja USAs 535 kHz kuni 1705 kHz 
(lainepikkused vastavalt 176 m kuni 561 m).
Ringhäälingusaatjate kanalisamm kesklainealas on Euroopas 9 kHz ja USAs 10 kHz.
Por-Bažõni kindlus

Por-Bažõni kindlus (tuva keeles 'mudamaja') oli uiguuride rajatud keskaegne kindlus oma võimu kindlustamiseks hõivatud territooriumil praeguses Venemaa Föderatsioonis Siberi föderaalringkonnas Tõva Vabariigis Ubsunurski moldorus Tere-Holi taigajärve saarel, Mongoolia piiri lähedal. 
Ajalugu.
Kindlus rajati 8. sajandi keskel uiguuride kaganaadi valitseja Eletmiš Bilge juhtimisel, kes vallutas 750. aastal oma vägedega selle piirkonna. Kindlus pidi tagama uiguuride püsiva võimu allutatud piirkonna üle. Esimesena kirjeldas allikates kindlust vene kartograaf Semjon Remezov 1701. aastal. Alates 1950. aastatest on linnust teaduslikult uuritud ja seal väljakaevamisi korraldatud.
Ehitus.
Kindlus asetseb keset Tere-Holi järve asuval saarel ja on ristkülikukujuline. Tere-Hol on ainus piirkonna mageveejärv ja asub mägedes, 1300 meetri kõrgusel merepinnast. Lisaks veekaitsele ümbritses kindlust savist ja põletatud tellistest muldvallile laotud ligi 10 meetri kõrgune ringmüür. Kindluse sees kõrgendikul seisis kagaanile endale kuuluv keskne pealinnus. Ehitajatel tuli sinna vedada tuhandeid tonne savi ja telliseid. Kogu kindlus on keerulise arhitektuuriga ja koosneb tervest labürindist hoonetest, mis meenutavad budistlikku või hinduistlikku mandalat.
Praegune seisukord.
Arheoloogide välilaagrit ja saart ühendab 1,3 km pikkune vaiadest sild. Välisringmüür on varisenud, kuid endiselt üsna kõrge. Hoonetest on järel vundamendid. Kindlus on riikliku kaitse all föderaalse tähtsusega ehitusmälestis.
Kindlus kandideeris ülevenemaalise "geopatriotismi" raames 25. märtsist 29. septembrini 2013 toimuval multimeedia-projektkonkursil kümne unikaalsema geograafilise, ajaloolise ja arhitektuurilise objekti hulka.
Pesakond (koomiks)

"Pesakond" on 1994. aastal ajalehes Post ilmuma hakanud absurdikoomiks, mille autor on Madis Ots. 
Koomiksid ilmusid Postis algul 2–4 korda nädalas, hiljem juba iga päev, kuni Posti sulgemiseni. Pärast seda avaldati "Pesakonda" Õhtulehes ja siis Sõnumilehes. Viimati ilmus “Pesakond” aastatel 1998–1999 kümmekond korda Eesti Päevalehe lisas "Uus Meedia". 2006. aastal alustati koomiksisarja avaldamist uuesti ajakirjas DI (mis nüüdseks on Klubi). Koomiksit avaldati ka Äripäeva nädalalõpuveergudel.
Igor Tõnurist

Igor Tõnurist (11. veebruar 1947 Keila – 9. jaanuar 2021 Tallinn) oli eesti etnograaf. 
Ta lõpetas 1969. aastal Moskva Ülikooli ajaloolase ja etnoloogina.
Aastast 1972 töötas ta Ajaloo Instituudis.
Ta on olnud rahvamuusikaansambli Leegajus kunstiline juht ja Leegajusest esimese Tallinna seto koorina välja kasvanud seto folkloorirühma Sõsarõ üks eestvedaja.
Igor Tõnurist oli üks hinnatumaid Eesti Rahvakunsti ja Käsitöö Liidu konsultante rahvarõivaste valmistamise ja kandmise alal, ta kureeris rahvarõivanäitusi ja koolitas rahvarõivaste valmistajaid. Tegutses rahvamuusiku ning rahvamuusika ja rahvapillide uurijana. Ta oli üks väheseid, kes valdas muu hulgas ka päkarauaga kandlemängu kunsti. Eesti Folkloorinõukogus oli ta rahvakandle töörühma nõustaja, samuti aitas ta Eesti Teatri- ja Muusikamuuseumil 2018. aastal korraldada Brüsselis toimunud eesti rahvapillide näitust. Ta juhendas nii eesti kui ka teiste rahvaste folkloorirühmi. Ta vahendas eesti keelde eesti vanausuliste pärandit ja tõlkis eesti rahvaluule- ja muusikateadlaste töid vene keelde.
Gea Troska

Gea Troska (sünninimi Gea Reiman; 10. veebruar 1926 Tallinn – 17. jaanuar 2015) oli eesti etnograaf.
Ta lõpetas aastal 1950 Tartu Riikliku Ülikooli. Aastal 1974 kaitses ta väitekirja ja sai ajalookandidaadi kraadi.
Aastatel 1953–1960 töötas ta Tallinna Linnamuuseumis, 1960–1971 Eesti Riiklikus Vabaõhumuuseumis ja 1971–1996 Ajaloo Instituudis. 
Teadustöö.
Ta on uurinud Eesti ala külaasustuse ajalugu.
Isiklikku.
Tema isa oli ühiskonnategelane Hugo Reiman.
Friedrich Sigismund Stern

Friedrich Sigismund Stern (22. august (vkj)/ 3. september 1812 Sangaste kihelkond, Tartumaa – 10. mai (vkj)/ 22. mai 1889) oli graafik ja maalikunstnik. 
Aastast 1841 andis ta Kuressaare kreiskoolis joonistusõpetust.
Aastal 1859 andis ta välja Saaremaa kohta käiva esimese eesti rahvarõivaste albumi ("Album Öselscher Bauerntrachten").
Johannes Kass

Johannes Kass (sündinud 24. mail 1949 Tallinnas) on Eesti poliitik.
Tema vanemad olid talupidajad, kes arreteeriti 1948. aastal. Poeg sündis Tallinna Patareis ja kasvas mitmes Venemaa lastekodus. Pärast vanemate amnesteerimist 1956. aastal naasis ta Eestisse ja lõpetas 1966. aastal Pärnu 8. 8-klassilise kooli ja 1970. aastal Tallinna Polütehnikumi raadiotehniku erialal.
Ta töötas aastatel 1970–1978 Eesti Vabariiklikus Raadiokeskuses, 1978–1989 kalurikolhoosis Pärnu Kalur raadionavigatsiooni seadmete tehnikuna ja 1989–1990 Matek OÜ-s automaatikuna.
Aastatel 1990–1992 oli ta Eesti Vabariigi Ülemnõukogu ja seal riigikaitsekomisjoni liige. 20. augustil 1991 hääletas ta Eesti iseseisvuse taastamise poolt. Ta oli Rahvarinde Pärnumaa volikogu ja kesktoimkonna liige; samuti oli ta Kodanike Komiteede Pärnu Komitee asutajaid ja aseesimees, samuti oli ta Eesti Kongressi liige ja Eesti Komitee I koosseisu liige ning korruptsiooni vastu võitlemise ja avalikustamise toimkonna aseesimees, liikumise Genf-49 Pärnu koordineerija. Lisaks oli ta aastatel 1989–1993 Pärnu linnavolikogu liige.
Ta kuulus 9. maist 2000 kuni 1. jaanuarini 2010 Keskerakonda. Selle erakonna ridades kandideeris ta aastatel 2002 ja 2005 Pärnu Linnavolikogu liikmeks, ei osutunud valituks, kuid oli asendusliige 2002–2009.
Kaitseliitlane alates 1992 Pärnumaa Malevas.
Isiklikku.
Johannes Kassi tütar on eesti kunstiajaloolane ja kunstnik Lola Annabel Kass.
Ādolfs Skulte

Ādolfs Skulte (28. oktoober 1909 Kiiev – 20. märts 2000 Riia) oli Läti helilooja ja pedagoog.
Aastail 1930–1934 õppis ta Läti konservatooriumis Jāzeps Vītolsi kompositsiooniklassis.
Ādolfs Skulte on maetud Riia metsakalmistule.
Ādolfs Skulte poeg Gvido Skulte oli filmioperaator.
Radvilė Morkūnaitė-Mikulėnienė

Radvilė Morkūnaitė-Mikulėnienė (sündinud 2. jaanuaril 1984 Kaunases) on Leedu ja Euroopa Liidu poliitik. 2009–2014 oli ta Euroopa Parlamendi liige.
Morkūnaitė lõpetas Kaunase muusikagümnaasiumi ja 2006. aastal Leedu muusika- ja teatriakadeemia klaveri erialal. 2008 kaitses samas magistritöö kultuuripoliitika erialal. 2005–2008 töötas ta mitme seimiliikme nõunikuna ja seejärel välisminister Vygaudas Ušackase nõunikuna.
2001. aastal astus ta parteisse Isamaaliit – Leedu Kristlikud Demokraadid (TS-LKD) ning on erakonna volikogu ja juhatuse liige. Ta oli Noorte Konservatiivide Liidu esimees (2006–2007).
Gvido Skulte

Gvido Skulte (8. jaanuar 1939 Riia – 1. juuli 2013) oli läti filmioperaator.
Ta lõpetas 1966. aastal Moskvas Üleliidulise Riikliku Kinematograafia Instituudi.
Gvido Skulte on maetud Riia metsakalmistule.
Gvido Skulte isa oli helilooja ja pedagoog Ādolfs Skulte.
Kalju Koha

Kalju Koha (sündinud 16. augustil 1956 Tartus) on eesti poliitik, omavalitsustegelane ja riigiametnik.
Ta lõpetas aastal 1974 Tartu 7. Keskkooli ja aastal 1979 Eesti Põllumajanduse Akadeemia elektriinsenerina.
Ta töötas aastatel 1979–1986 "Avangardi" kolhoosis elektriinsenerina ja aastatel 1986–1990 peaenergeetikuna.
Aastatel 1990–1992 oli ta Eesti Vabariigi Ülemnõukogu liige, kus ta tegutses majanduskomisjonis. Ta kuulus Rahvarindesse, oli selle saadikutekoja liige. Samuti oli ta Põhiseaduse Assamblee liige.
Aastatel 1992–1993 oli ta Tartu maavanem, aastatel 1994–2000 Riigikontrolli peakontrolör, Lõuna-Eesti osakonna juhataja. Aastast 2000 on ta Eesti Energia AS Jaotusvõrgu Tartu piirkonna juht.
Ta oli aastatel 1984–1990 NLKP liige, ta oli aastal 1990 Eesti Maa-Keskerakonna asutajaliige.
Pendletoni maakond

Pendletoni maakond ("Pendleton County") on maakond USA-s Kentucky osariigis. Geograafilised koordinaadid on 38°69' N, 84°36' W.
Maakonna halduskeskus ja suurim linn on Falmouth.
Maakonna pindala on 730 km², millest 3 km² moodustab veepindala.
Elanike arv oli 2010. aasta rahvaloenduse järgi 14 877. Aastal 2000 oli elanikke 14 390.
Ajalugu.
Pendletoni maakond moodustati 4. detsembril 1798 Campbelli ja Brackeni maakonna osadest. Maakond on nime saanud Virginia kuberneri Edmund Pendletoni järgi.
Pendletoni maakond (Lääne-Virginia)

Pendletoni maakond ("Pendleton County") on maakond USA-s Lääne-Virginia osariigis. Geograafilised koordinaadid on 38°68' N, 79°36' W.
Maakonna halduskeskus on Franklin.
Maakonna pindala on 1808 km². Veekogusid ei ole.
Elanike arv oli 2010. aasta rahvaloenduse järgi 7695. Aastal 2000 oli elanike arv 8196.
Ajalugu.
Pendletoni maakond moodustati 4. detsembril 1787 Augusta, Hardy ja Rockinghami maakonna osadest. Maakond on saanud nime Virginia juristi ja poliitiku Edmund Pendletoni järgi.
Ketterman

Ketterman on endine asula Ameerika Ühendriikides Lääne-Virginia osariigis Pendletoni maakonnas.
Soome Teadusselts

Soome Teadusselts, ka Societas Scientiarum Fennica (soome keeles "Suomen Tiedeseura", rootsi keeles "Finska Vetenskaps-Societeten") on Soome vanim teaduste akadeemia. Teadusseltsi 
asutas Helsingis Venemaa tsaar Nikolai I 1838. 
Liikmeskond.
Soome Teadusseltsi liikmeid on kokku 370 ja nad kuuluvad nelja osakonda: füüsika-matemaatika, bioteaduste, humanitaarteaduste ja sotsiaalteaduste osakonda. Teadusselts valib endale liikmeid eluaegse staatusega. Igas osakonnas on kuni 67 aasta vanuste tegevliikmete arv piiratud kolmekümnega. Kui tegevliikmel täitub 67. eluaasta, jätkab ta teadusseltsi liikmena, kuid sellega tekib õigus osakonda valida uus tegevliige. 
Välisliikmeid on teadusseltsis kokku 121 inimest, nende hulgas on ka eestlasi: füüsik Ülo Ugaste (valitud 1999) ja molekulaarbioloog Mart Saarma (2006). Välisliikmete nimistust leiame teiste seas ka eesti juurtega Rootsi-Saksamaa paleogeneetiku Svante Pääbo (valitud 2002).
1868. aastal valiti Soome Teadusseltsi auliikmeks Ferdinand Johann Wiedemann.
Powelli maakond

Powelli maakond ("Powell County") on maakond USA-s Kentucky osariigis. Geograafilised koordinaadid on 37°83' N, 83°83' W.
Maakonna halduskeskus on Stanton.
Maakonna pindala on 467 km². Veekogusid ei ole.
Elanike arv oli 2010. aasta rahvaloenduse järgi 12 613. Aastal 2000 oli elanikke 13 237.
Ajalugu.
Powelli maakond moodustati 7. jaanuaril 1852 Clarki, Estilli ja Montgomery maakonna osadest. Maakond on nime saanud Kentucky kuberneri Lazarus W. Powelli järgi.
Powelli maakond (Montana)

Powelli maakond ("Powell County") on maakond USA-s Montana osariigis. Geograafilised koordinaadid on 37°83' N, 83°83' W.
Maakonna halduskeskus ja suurim linn on Deer Lodge.
Maakonna pindala on 6042 km², millest 18 km² moodustab veepindala.
Elanike arv oli 2010. aasta rahvaloenduse järgi 7027. Aastal 2000 oli elanike arv 7180.
Ajalugu.
Powelli maakond moodustati 1901. aastal.
Deueli maakond

Deueli maakond ("Deuel County") on maakond USA-s Lõuna-Dakota osariigis. Geograafilised koordinaadid on 44°76' N, 96°67' W.
Maakonna halduskeskus on Clear Lake.
Maakonna pindala on 1649 km², millest 34 km² moodustab veepindala.
Elanike arv oli 2010. aasta rahvaloenduse järgi 4364. Aastal 2000 oli elanike arv 4498.
Ajalugu.
Powelli maakond moodustati 1862. aastal.
Deueli maakond (Nebraska)

Deueli maakond ("Deuel County") on maakond USA-s Nebraska osariigis. Geograafilised koordinaadid on 41°11' N, 102°33' W.
Maakonna halduskeskus ja suurim linn on Chappell.
Maakonna pindala on 1142 km², millest 3 km² moodustab veepindala.
Elanike arv oli 2010. aasta rahvaloenduse järgi 1941. Aastal 2000 oli elanike arv 2098.
Ajalugu.
Deueli maakond moodustati 1889. aastal Cheyenne'i maakonna osast. Maakond on saanud nime Omaha raudtee-ettevõtja Harry Porter Deueli järgi.
Su nägu kõlab tuttavalt

"Su nägu kõlab tuttavalt" (ka "Su nägu kõlab varsti tuttavalt") on TV3 telekanalil näidatav saade, mille esimene hooaeg läks eetrisse 2013. aasta kevadel 17.märtsil. Saate produtsendid on Kaupo Karelson ja Olavi Paide. Saade põhineb Hispaania produktsioonifirma Gestmusic Endemol formaadil "Tu cara me suena", mis sai alguse 2011. aastal telekanalis Antena 3. Saate formaat sarnaneb Suurbritannia ITV talendisaate "Stars in Their Eyes" omaga.
10. hooaeg, sügis 2025.
10. saade (finaal, 07.12.2025).
• Alika Milova – Lara Fabion –
• Saara Nüganen – Mahavok –
• Kadri Voorand – Curly Strings –
• An-Marlen – Miliza Korjus –
• Mikk Saar – (esitus selgub 07.12.2025!)
• Silver Laas – (esitus selgub 07.12.2025!)
• Kohver – (esitus selgub 07.12.2025!)
• Heldur Harry Põlda – (esitus selgub 07.12.2025!)
Viited.
__UUEALAOSALINGITA__
Lühilaine

Lühilaine (SW, ingl k "Short Wave") on raadiosagedusala mis hõlmab kõrgema osa raadiosageduste kesksagedusalast (MF, "Medium Frequency") ja kogu kõrgsagedusala (HF, "High Frequency") .
Lühilainet rakendatakse peamiselt raadiosides ja ringhäälingus, samuti meditsiinis (elekterravi). 
Ringhäälinguvastuvõtjad võimaldavad raadiosignaale vastu võtta järgmistes lühilaineribades.
Genzano di Roma

Genzano di Roma on linnaks nimetatav omavalitsusüksus ("comune") Itaalias Lazio maakonnas Rooma provintsis. Genzano di Roma sai linnaõigused paavst Gregorius XVI 1828. aasta 23. septembri "motu proprio"'ga.
Genzano di Roma kõrgus merepinnast on 435 meetrit, asustustihedus keskmiselt inimest ruutkilomeetri kohta.
Haldus.
Genzano di Roma piirneb järgmiste omavalitsusüksustega: Ariccia, Lanuvio, Nemi, Velletri.
Genzano di Roma halduspiirides asuvad järgmised asulad ja asumid: Landi.
Loodus.
Genzano di Roma asub vulkaanilise tekkega Nemi järve kraatri välisküljel. Haldushoone kõrgus merepinnast on 435 meetrit, madalaim punkt asub 106 meetri kõrgusel merepinnast, kõrgeim punkt 480 meetri kõrgusel.
Ajalugu.
Vanimaks kirjalikuks ülestähenduseks Genzano kohta on paavst Lucius III bulla 1183. aasta 2. aprillist.
 1808. aastal sisse pühitsetud Pühavaimu kirikut kutsutakse genzanolaste poolt "Uueks kirikuks" (või "Uueks toomkirikuks" (Duomo nuovo))
 Kaputsiinide kirik, pühitseti sisse 1643. aastal
 Barokkstiilis Santa Maria della Cima kirik pühitseti sisse 1636. aastal
 Annunziata kirik valmis 1736. aastal
Infrastruktuur.
Raudtee.
Genzano di Romat läbib Rooma-Velletri raudteeliin.
Dewey maakond

Dewey maakond ("Dewey County") on maakond USA-s Lõuna-Dakota osariigis. Geograafilised koordinaadid on 45°16' N, 100°88' W.
Maakonna halduskeskus on Timber Lake.
Maakonna pindala on 6334 km², millest 370 km² moodustab veepindala.
Elanike arv oli 2010. aasta rahvaloenduse järgi 5301. Aastal 2000 oli elanike arv 5972.
Peaaegu kogu maakond jääb Cheyenne Riveri indiaanireservaati.
Ajalugu.
Dewey maakond moodustati 1883. aastal.
Dewey maakond (Oklahoma)

Dewey maakond ("Dewey County") on maakond USA-s Oklahoma osariigis. Geograafilised koordinaadid on 35°99' N, 99°00' W.
Maakonna halduskeskus on Taloga.
Maakonna pindala on 2611 km², millest 21 km² moodustab veepindala.
Elanike arv oli 2010. aasta rahvaloenduse järgi 4810. Aastal 2000 oli elanike arv 4743.
Ajalugu.
Dewey maakond moodustati 1892. aastal. Maakond on saanud nime admiral George Dewey järgi.
Hughesi maakond

Hughesi maakond ("Hughes County") on maakond USA-s Lõuna-Dakota osariigis. Geograafilised koordinaadid on 44°39' N, 99°99' W.
Maakonna halduskeskus on Pierre.
Maakonna pindala on 2073 km², millest 154 km² moodustab veepindala.
Elanike arv oli 2010. aasta rahvaloenduse järgi 17 022. Aastal 2000 oli elanike arv 16 481.
Hughesi maakond (Oklahoma)

Hughesi maakond ("Hughes County") on maakond USA-s Oklahoma osariigis. Geograafilised koordinaadid on 35°04' N, 96°26' W.
Maakonna halduskeskus on Holdenville.
Maakonna pindala on 2110 km², millest 20 km² moodustab veepindala.
Elanike arv oli 2010. aasta rahvaloenduse järgi 14 003. Aastal 2000 oli elanikke 14 154.
Ajalugu.
Hughesi maakond moodustati 16. juulil 1907 maskogi indiaanlaste territooriumist. Maakond on nime saanud advokaat William C. Hughesi järgi.
Hyde'i maakond

Hyde'i maakond ("Hyde County") on maakond USA-s Põhja-Carolina osariigis. Geograafilised koordinaadid on 35°41' N, 76°15' W.
Maakonna halduskeskus on Swan Quarter.
Maakonna pindala on 3688 km², millest 2100 km² moodustab veepindala.
Elanike arv oli 2010. aasta rahvaloenduse järgi 5810. Aastal 2000 oli elanike arv 5209.
Ajalugu.
Hyde'i maakond moodustati 3. detsembril 1705. aastal Wickhami maakonna osast. Maakond on saanud nime Põhja-Carolina kuberneri Edward Hyde'i järgi.
Aleksander Tõnisson (ettevõtja)

Aleksander Tõnisson (24. juuni 1883 Leebiku vald, Helme kihelkond – 16. juuni 1958) oli Eesti ettevõtja.
Tõnisson õppis Leebiku vallakoolis seejärel Tallinna õhtukeskkoolis ning tehnilistel kursustel.
1914. aastal omandas ta P. Uusmanniga mehaanika- ja lukksepatöökoja Tallinnas, 1919 koliti ettevõte aadressile Harju tänav 44. Hiljem asus firma kontor aadressil Rüütli tänav 28-30. Ajapikku kujundati töökojast A. Tõnisson &amp; Ko, mis tegeles sanitaartehnika müügi ja malmivaluga, sh valmistas kanalisatsioonitorusid, kaevuluuke ja keskkütteseadmestikku. Ettevõtte järgi hüüti omanikku Toru-Tõnissoniks. Lisaks sanitaartehnikafirmale kuulus Tõnissonile ka Söötevälja talu Lilli külas Anija vallas Harjumaal (talu ostis ta kahe peale sõbra, ehitusettevõtja Villem Hansteiniga).
Aleksander Tõnisson oli Väike- ja Kesktööstusettevõtete Ühingu üks asutajaid ja kauaaegne esimees, Tööstusnõukogu ja Riigi Majandusnõukogu liige, samuti üks Kaubandus-Tööstuskoja asutajaist, juhatuse ja suurtööstuse sektsiooni büroo liige (1929–37), Eesti Panga diskontokomisjoni liige, Eesti Töösturite Ühingu esimees ning Tallinna Tehnikumi asutajaliige. Ta oli ka Omakaitse asutajaliige.
1940. aastal ostis ta Sammuli talu Viljandi vallas Viljandi järve kaldal, mis oli suurim talu Viljandimaal, üle 100 hektari, ostuhind 40 000 krooni.
Tõnisson arreteeriti ja küüditati Eestist koos kindral Nikolai Reegi abikaasaga. Teistel andmetel suri ta 16. juunil 1958 74-aastaselt kõhunäärmevähki.
Hyde'i maakond (Lõuna-Dakota)

Hyde'i maakond ("Hyde County") on maakond USA-s Lõuna-Dakota osariigis. Geograafilised koordinaadid on 44°55' N, 99°48' W.
Maakonna halduskeskus on Highmore.
Maakonna pindala on 2244 km², millest 15 km² moodustab veepindala.
Elanike arv oli 2010. aasta rahvaloenduse järgi 1420. Aastal 2000 oli elanike arv 1671.
Ajalugu.
Hyde'i maakond moodustati 1873. aastal.
Ülase tänav (Tallinn)

Ülase tänav on tänav Tallinnas Kristiine linnaosas Lilleküla asumis Lille allasumis. 
Tänav algab Kibuvitsa tänavalt, ristub Tulika tänavaga ja lõpeb seejärel Lilleküla tööstuspiirkonnas umbtänavana. Ülase tänav on ligikaudu 170 meetri pikkune.
Ülase tänav sai nime 15. veebruaril 1933., enne seda kandis Ülase tänav Saviaukude tänava nime. Pelgulinna Gümnaasiumi kohal olid aga vanad saviaugud, kust sai toorainet sealne Kopli telliskivivabrik.
Chelsea Manning

Chelsea Elizabeth Manning (sündinud Bradley Edward Manning; sündinud 17. detsembril 1987 Crescentis Logani maakonnas Oklahomas) on endine USA sõjaväelane.
Ta arreteeriti mais 2010 Iraagis süüdistusega, et on andnud ebaseaduslikult Wikileaksile materjale USA armee kohta. Informatsiooni avaldasid Wikileaks ja Wikileaksi partnerid aprillist oktoobrini 2010.
Manning oli vangistatud ilma õigusemõistmiseta (kohtuta) veebruarini 2013. Juulist 2010 kuni aprillini 2011 istus ta isoleerituna, mis põhjustas rahvusvahelise reaktsiooni.
Juulis 2013 mõisteti Manning süüdi 20 süüdistuspunktis, sealhulgas spionaažis. 21. augustil 2013 mõistis USA sõjaväekohus ta 35 aastaks vangi; prokurör oli nõudnud talle vähemalt 60 aastat vangistust. President Obama andis Manningile 17. jaanuaril 2017 armu ning ta vabastati enne tähtaega 17. mail 2017.
VHF-sagedusala

VHF-sagedusala (ingl k "Very High Frequency", ülikõrgsagedus) ehk meeterlaineala on raadiosagedusala vahemikus 30 MHz kuni 300 MHz. Nimetus meeterlaineala tuleneb sellest, et lainepikkuste vahemik on 1 meetrist 10 meetrini.
Meeterlainealast kõrgema sagedusega on detsimeeterlaineala (UHF) ja madalama sagedusega dekameeterlaineala (HF, "High Frequency", kõrgsagedus), sealhulgas raadioringhäälingu lühilaine ribad.
Kasutamine televisioonis.
VHF-sagedusala (meeterlaineala) jaguneb kolmeks ribaks. Analoogtelevisiooni kanalid 1–12 paiknesid ribades I ja III. 
Sagedusala ülemist osa 230–300 MHz kasutatakse kaabeltelevisioonis (kanalid S11–S20). Digitaaltelevisiooni saateid edastatakse UHF-sagedustel. VHF III alas on DAB-raadio (digiraadio).
Kasutamine raadioringhäälingus.
Raadioringhäälingus on meeterlainete kohta kasutusel nimetus ultralühilaine - ULL (saksa k Ultrakurzwelle, UKW; vene k Ультракоро́ткие во́лны, УКВ, ULA). Inglise keeleruumis on samas tähenduses kasutusel lühend FM (sõnadest "Frequency Modulation", sagedusmodulatsioon), sest heli edastatakse meeterlainealas sagedusmoduleeritult.
Ajaloost.
Esimese sagedusmodulatsiooniga saatja-vastuvõtja ehitas 1933. a USA insener (1890–1954). Esimesed FM-saated lasti eetrisse 1948. a Saksamaal ultralühilainel. 1950. aastatel võeti FM-raadio kasutusele kogu Euroopas ning alustati stereofooniliste saadete (stereosaadete) edastamist.
Sagedusmodulatsiooniga (FM) saadete ajalugu Eestis:
Seejärel kui Eesti Raadio lõpetas 1998. aastal välislevi lühilainel ja kogu levi kesklainel. on Eesti Raadio programmide vastuvõtt võimalik kogu Eestis ainult ultralühilainel (87,5–108 MHz) ja Internetis.
Aavo Mölder

Aavo Mölder (sündinud 30. märtsil 1944 Vasulas) on eesti põllumajandusjuht ja poliitik.
Ta lõpetas aastal 1959 Tartu 10. 7-klassilise Kooli, aastal 1962 Väimela Põllumajandustehnikumi ja aastal 1963 Tartu 3. Töölisnoorte Keskkooli. Aastal 1968 lõpetas ta zootehnikuna Eesti Põllumajanduse Akadeemia, aastal 1971 kaitses ta tööga "Veiste käitumine suurfarmide tingimustes" põllumajanduskandidaadi väitekirja.
Ta oli aastatel 1971–1976 Tartu näidissovhoosi Vorbuse osakonna juhataja; aastatel 1976–1979 oli ta Eesti Loomakasvatuse ja Veterinaaria Teadusliku Uurimise Instituudi veisekasvatuse osakonnas sektorijuhataja, aastatel 1979–1992 oli ta Laeva katsesovhoosi direktor. 19. veebruarist 1992 22. novembrini 1992 oli ta Eesti Vabariigi põllumajandusminister. Aastast 1993 oli ta Tartu riigimajandi direktor.
Ta oli aastatel 1971–1989 NLKP liige, aastast 1990 oli ta Eesti Maaliidu liige, 14. maist 1998 on ta Eestimaa Rahvaliidu/Eesti Konservatiivse Rahvaerakonna liige. Ta oli Eesti NSV Ülemnõukogu XI koosseisu, Eesti Vabariigi Ülemnõukogu ja VIII Riigikogu (valimisliidu Koonderakond ja Maarahva Ühendus esindajana) liige.
Ta on olnud Erastamisagentuuri nõukogu liige ja Riigi Viljasalve haldusnõukogu liige. Tema hobiks on muusika, eriti akordionimäng.
Isiklikku.
Ta on abielus ja tal on kaks last. Tema isa Adolf Mölder oli põllumajandusteadlane, kaksikvend Mati Mölder on samuti põllumajandusjuht.
Väino Uibo

Väino Uibo (7. oktoober 1942 Tartu – 24. jaanuar 2024) oli eesti näitleja ja lavastaja.
Elukäik.
Ta lõpetas 1963. aastal Tallinna Kergetööstuse Tehnikumi ja 1970. aastal Tallinna Riikliku Konservatooriumi lavakunstikateedri (4. lend). 
Ta oli aastatel 1970–1975 ja 1977–1981 Vanemuise teatri näitleja ning 1981–1989 teatri Ugala näitleja. Aastatel 1975–1977 töötas ta Eesti Televisiooni Tartu stuudios. 
Väino Uibo on osalenud mängufilmides "Tuuline rand" (1971, Jaan), "Väike reekviem suupillile" (1972, Heiki) ja "Aeg elada, aeg armastada" (1976, Silver). 
Aastatel 1989–1992 elas Uibo Rootsis. 
Aastatel 1993–1998 oli ta Elva linnapea ja 1998–2001 Kuressaare Linnateatri direktor. Hiljem oli ta vabakutseline, pühendus tööle harrastusnäitlejatega ja lavastas harrastusteatrites.
Isiklikku.
Väino Uibole meeldis mängida suupilli.
Tema pojad on Toomas Uibo ja Märt Uibo. Kui ta Toomase lapsepõlves koos pojaga kontserte andis, olid nad tuntud duetina Väino ja Toomas Uibo. Väino Uibo on koos Toomas Uiboga andnud välja albumi "Laulan sõbraks öö ja päeva" (CD 2012, salvestatud Ugala teatris 1984. aastal). 
Väino Uibo on avaldanud mälestusteraamatu "Naeru varjus läbi elu" (2015).
Euroopa Teaduste Akadeemia

Euroopa Teaduste Akadeemia (inglise keeles "European Academy of Sciences", ladina keeles "Academia Scientiarum Europaea", lühendatult EURASC) on üks Euroopa teadusakadeemiaid. EURASC on rahvusvaheline mittetulundusorganisatsioon, mille eesmärk on edendada tipptasemel teadust ja tehnoloogiat. Asub Belgias Liège'is. Akadeemia asutati 2003. aastal Belgia kuninga dekreediga. 
Struktuur ja liikmeskond.
Akadeemial on 9 divisjoni:
Akadeemiasse kuulub umbes 530 valitud liiget. 
EURASC-i väljaantavad auhinnad.
Euroopa Teaduste Akadeemia annab välja auhindu, mille seas on mainekamad järgmised:
Walworthi maakond

Walworthi maakond ("Walworth County") on maakond USA-s Wisconsini osariigis. Geograafilised koordinaadid on 42°67' N, 88°54' W.
Maakonna halduskeskus on Elkhorn ja suurim linn Whitewater.
Maakonna pindala on 1493 km², millest 55 km² moodustab veepindala.
Elanike arv oli 2010. aasta rahvaloenduse järgi 102 228. Aastal 2000 oli elanike arv 93 759.
Ajalugu.
Walworthi maakond moodustati 1836. aastal. Maakond on saanud nime New Yorgi kohtuniku Reuben Hyde Walworthi järgi.
Walworthi maakond (Lõuna-Dakota)

Walworthi maakond ("Walworth County") on maakond USA-s Lõuna-Dakota osariigis. Geograafilised koordinaadid on 45°43' N, 100°03' W.
Maakonna halduskeskus on Selby.
Maakonna pindala on 1928 km², millest 94 km² moodustab veepindala.
Elanike arv oli 2010. aasta rahvaloenduse järgi 5438. Aastal 2000 oli elanike arv 5974.
Ajalugu.
Walworthi maakond moodustati 1873. aastal. Maakond on saanud nime Wisconsini osariigis asuva Walworthi maakonna järgi.
Kattega tee

Kattega tee on tee, mille sõidu- või käiguosa pinna moodustab orgaanilise või mineraalse sideainega töödeldud mineraalmaterjali kiht (asfaltbetoonkate, tsementbetoonkate, mustkate jne), kiviparkett või munakivisillutis.
Tyleri maakond

Tyleri maakond ("Tyler County") on maakond USA-s Texase osariigis. Geograafilised koordinaadid on 30°77' N, 94°38' W.
Maakonna halduskeskus on Woodville.
Maakonna pindala on 2424 km², millest 34 km² moodustab veepindala.
Elanike arv oli 2010. aasta rahvaloenduse järgi 21 766. 2000. aastal oli seal 20 871 elanikku.
Ajalugu.
Tyleri maakond moodustati 1846. aastal Liberty maakonna osast. Maakond on nime saanud kümnenda Ameerika Ühendriikide presidendi John Tyleri järgi.
Tyleri maakond (Lääne-Virginia)

Tyleri maakond ("Tyler County") on maakond USA-s Lääne-Virginia osariigis. Geograafilised koordinaadid on 39°47' N, 80°88' W.
Maakonna halduskeskus on Middlebourne.
Maakonna pindala on 676 km², millest 8 km² moodustab veepindala.
Elanike arv oli 2010. aasta rahvaloenduse järgi 9208. Aastal 2000 oli elanike arv 9592.
Ajalugu.
Tyleri maakond moodustati 6. detsembril 1814 Ohio maakonna osast. Maakond on nime saanud John Tyleri isa John Tyler seeniori järgi.
Ehitusmaterjal

Ehitusmaterjal on materjal, mida kasutatakse hoonete vm rajatiste ehitamisel. Levinumad ehitusmaterjalid on puit, kivi, betoon ja tellis. Ehitusmaterjalide valik sõltub suurel määral tehnoloogiast ja on ajaloo jooksul eri kultuurides ja looduskeskkondades palju muutunud, samuti on seda mõjutanud tänapäevane materjaliteadus. Üks võimalik ehitusmaterjalide liigitus on looduslikud (puit, bambus, savi, lehmasõnnik, pilliroog, lumi, liiv) ja tehislikud (betoon, tellis, vineer, plekk, eterniit) materjalid.
Bristoli maakond (Massachusetts)

Bristoli maakond ("Bristol County") on maakond USA-s Massachusettsi osariigis. Geograafilised koordinaadid on 41°75' N, 71°09' W.
Maakonna halduskeskus on Taunton ja suurim linn New Bedford.
Maakonna pindala on 1790 km², millest 350 km² moodustab veepindala.
Elanike arv oli 2010. aasta rahvaloenduse järgi 548 285. Aastal 2000 oli elanike arv 534 678.
Ajalugu.
Bristoli maakond moodustati 2. juunil 1685 Plymouthi maakonna osast. Maakond on nime saanud Rhode Islandis asuva Bristoli linna järgi.